CELEX: 32013R0415
Language: mt
Date: 2013-05-06 00:00:00
Title: Regolament tal-Kummissjoni (UE) Nru 415/2013 tas- 6 ta’ Mejju 2013 li jistipula responsabbiltajiet u ħidmiet supplimentari għall-laboratorji ta’ referenza tal-UE għar-rabja, tuberkulosi tal-ifrat u s-saħħa tan-naħal, li jemenda r-Regolament (KE) Nru 737/2008 u li jħassar r-Regolament (UE) Nru 87/2011  Test b’relevanza għaż-ŻEE

7.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 125/7
            
         REGOLAMENT TAL-KUMMISSJONI (UE) Nru 415/2013
   tas-6 ta’ Mejju 2013
   li jistipula responsabbiltajiet u ħidmiet supplimentari għall-laboratorji ta’ referenza tal-UE għar-rabja, tuberkulosi tal-ifrat u s-saħħa tan-naħal, li jemenda r-Regolament (KE) Nru 737/2008 u li jħassar r-Regolament (UE) Nru 87/2011
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), u b’mod partikolari l-Artikolu 32(6) tiegħu,
   Billi:
   
               (1)
            
            
               Ir-Regolament (KE) Nru 882/2004 jistabbilixxi l-funzjonijiet u d-dmirijiet ġenerali għal-laboratorji ta’ referenza tal-UE għall-ikel u l-għalf u għas-saħħa tal-annimali stabbiliti fl-Anness VII tiegħu. Barra minn hekk, ir-Regolament (KE) Nru 882/2004 jipprevedi li l-Kummissjoni tista’ tinkludi fl-Anness VII tiegħu laboratorji ta’ referenza tal-UE oħra relevanti għall-oqsma li jaqgħu taħt l-ambitu ta’ dan ir-Regolament.
            
         
               (2)
            
            
               Ir-Regolament (KE) Nru 882/2004 jipprevedi wkoll li, minbarra l-funzjonijiet u d-dmirijiet ġenerali tal-laboratorji ta’ referenza tal-UE fis-settur tas-saħħa tal-annimali stipulati fih, jistgħu jkunu stabbiliti mill-Kummissjoni responsabbiltajiet u ħidmiet addizzjonali għal dawk il-laboratorji ta’ referenza tal-UE.
            
         
               (3)
            
            
               Bir-Regolament tal-Kummissjoni (KE) Nru 737/2008 tat-28 ta’ Lulju 2008 li jaħtar il-laboratorji Komunitarji ta’ referenza għall-mard tal-krustaċji, ir-rabja u t-tuberkolożi tal-ifrat, li jistipula responsabbiltajiet u ħidmiet supplementari għal-laboratorji ta’ referenza Komunitarja għar-rabja u t-tuberkolożi tal-ifrat u li jemenda l-Anness VII tar-Regolament (KE) Nru 882/2004 tal-Parlament Ewropew u tal-Kunsill (2), il-Kummissjoni ħattru inter alia l-laboratorji ta’ referenza tal-UE għar-rabja u t-tuberkolożi tal-ifrat u, konsegwentement, miżjuda n-notamenti rilevanti dwar dawk il-laboratorji fl-Anness VII tar-Regolament (KE) Nru 882/2004. Barra minn hekk, l-Annessi I u II tar-Regolament (KE) Nru 737/2008 stabbilixxew ċerti responsabbiltajiet u ħidmiet speċifiċi marbuta mal-karatteristiċi patoġeni. Dawk ir-responsabbiltajiet u l-ħidmiet huma addizzjonali għal dawk stabbiliti fir-Regolament (KE) Nru 882/2004.
            
         
               (4)
            
            
               Bir-Regolament tal-Kummissjoni (UE) Nru 87/2011 tat-2 ta’ Frar 2011 li jaħtar il-laboratorju ta’ referenza tal-UE għas-saħħa tan-naħal, li jistipula responsabbiltajiet u ħidmiet supplementari għal dak il-laboratorju u li jemenda l-Anness VII tar-Regolament (KE) Nru 882/2004 tal-Parlament Ewropew u tal-Kunsill (3), il-Kummissjoni nnominat il-laboratorju ta’ referenza tal-UE għas-saħħa tan-naħal u, konsegwentement, daħlet l-annotazzjoni kkonċernata dwar dak il-laboratorju fl-Anness VII tar-Regolament (KE) Nru 882/2004. Barra minn hekk, l-Anness tar-Regolament (UE) Nru 87/2011 jistipula ċerti responsabbiltajiet u ħidmiet speċifiċi marbuta mal-karatteristiċi tal-aġenti li jistgħu jaffetwaw is-saħħa tan-naħal. Dawk ir-responsabbiltajiet u l-ħidmiet huma addizzjonali għal dawk stabbiliti fir-Regolament (KE) Nru 882/2004.
            
         
               (5)
            
            
               Id-definizzjoni ta’ ċerti ħidmiet tal-laboratorju ta’ referenza tal-UE għas-saħħa tan-naħal fl-Anness tar-Regolament (UE) Nru 87/2011 jeħtieġ li jiġi emendat fir-rigward ta ‘testijiet seroloġiċi minħabba li ma jkunux applikabbli għall-ittestjar fuq in-naħal. Kif ukoll it-tismija tal-colony collapse disorder (kundizzjoni ta’ kollass fil-kolonji tan-naħal, CCD) għandha tkun modifikata sabiex tiġi żgurata l-konsistenza mat-terminoloġija użata fl-istudji ta’ sorveljanza dwar il-mortalità tan-naħal stabbilita fid-Deċiżjoni ta’ Implimentazzjoni tal-Kummissjoni 2012/362/UE (4).
            
         
               (6)
            
            
               Fl-interess taċ-ċarezza u s-simplifikazzjoni tal-leġiżlazzjoni tal-Unjoni, huwa xieraq li d-dispożizzjonijiet dwar dawk ir-responsabbiltajiet addizzjonali u l-ħidmiet laboratorji ta’ referenza tal-UE għar-rabja, it-tuberkulosi tal-ifrat u s-saħħa tan-naħal jiġu stipulati f’att wieħed biss.
            
         
               (7)
            
            
               Ir-Regolament (KE) Nru 737/2008 għalhekk għandu jiġi emendat skont dan u r-Regolament (UE) Nru 87/2011 jiġi mħassar.
            
         
               (8)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Barra mill-funzjonijiet u l-ħidmiet ġenerali tal-laboratorji ta’ referenza tal-UE fis-settur tas-saħħa tal-annimali stabbiliti fl-Artikolu 32(2) tar-Regolament (KE) Nru 882/2004, il-laboratorju ta’ referenza tal-UE għar-rabja stabbiliti fil-punt 16 tal-Parti II tal-Anness VII ta’ dak ir-Regolament għandu wkoll ikollu r-responsabbiltajiet u l-ħidmiet stipulati fl-Anness I ta’ dan ir-Regolament.
   Artikolu 2
   Barra mill-funzjonijiet u l-ħidmiet ġenerali tal-laboratorji ta’ referenza tal-UE fis-settur tas-saħħa tal-annimali stabbiliti fl-Artikolu 32(2) tar-Regolament (KE) Nru 882/2004, il-laboratorju ta’ referenza tal-UE għar-rabja stabbiliti fil-punt 17 tal-Parti II tal-Anness VII ta’ dak ir-Regolament għandu wkoll ikollu r-responsabbiltajiet u l-ħidmiet stipulati fl-Anness II ta’ dan ir-Regolament.
   Artikolu 3
   Barra mill-funzjonijiet u l-ħidmiet ġenerali tal-laboratorji ta’ referenza tal-UE fis-settur tas-saħħa tal-annimali stabbiliti fl-Artikolu 32(2) tar-Regolament (KE) Nru 882/2004, il-laboratorju ta’ referenza tal-UE għar-rabja stabbiliti fil-punt 18 tal-Parti II tal-Anness VII ta’ dan ir-Regolament għandu wkoll ikollu r-responsabbiltajiet u l-ħidmiet stipulati fl-Anness III ta’ dan ir-Regolament.
   Artikolu 4
   Ir-Regolament (KE) Nru 737/2008 huwa emendat kif ġej:
   
               (1)
            
            
               L-Artikoli 2 u 3 huma mħassrin.
            
         
               (2)
            
            
               L-Annessi I u II huma mħassrin.
            
         Artikolu 5
   Ir-Regolament (UE) Nru 87/2011 huwa mħassar.
   Ir-referenzi għar-Regolament revokat għandhom jittieħdu bħala referenzi għal dan ir-Regolament.
   Artikolu 6
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Mejju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 165, 30.4.2004, p. 1.
   
      (2)  ĠU L 201, 30.7.2008, p. 29.
   
      (3)  ĠU L 29, 3.2.2011, p. 1.
   
      (4)  ĠU L 176, 6.7.2012, p. 65.
   
      ANNESS I
      
         Ir-responsabbiltajiet u l-ħidmiet tal-laboratorju ta’ referenza tal-UE għar-rabja, addizzjonali għal dawk stabbiliti fl-Artikolu 32(2) tar-Regolament (KE) Nru 882/2004
      
      
               
                  1.
               
               
                  Il-laboratorju ta’ referenza tal-UE għar-rabja se jikkoordina, b’konsultazzjoni mal-Kummissjoni, il-metodi użati fl-Istati Membri għad-dijanjożi tar-rabja, b’mod partikolari billi:
                  
                              (a)
                           
                           
                              isib it-tip, jaħżen u jipprovdi razez tal-vajrus tar-rabja;
                           
                        
                              (b)
                           
                           
                              iħejji, jikkontrolla u jforni s-sera standard internazzjonali u reaġenti oħra ta’ referenza lil-laboratorji nazzjonali ta’ referenza sabiex jiġu standardizzati t-testijiet u r-reaġenti użati fl-Istati Membri;
                           
                        
                              (c)
                           
                           
                              jivvalida r-reaġenti ta’ referenza li jinkludu l-antiġeni u s-sera standard nazzjonali ppreżentati mil-laboratorji nazzjonali ta’ referenza;
                           
                        
                              (d)
                           
                           
                              jibni u jżomm bank tas-sera u kollezzjoni tal-vajrus tar-rabja, u jżomm bażi ta’ dejta ta’ razez iżolati mal-Unjoni, li jinkludu l-ispeċifikazzjoni;
                           
                        
                              (e)
                           
                           
                              jorganizza testijiet komparattivi perjodiċi ta’ proċeduri dijanjostiċi fuq livell tal-Unjoni u jwettaq testijiet ta’ ħila għal-laboratorji nazzjonali ta’ referenza;
                           
                        
                              (f)
                           
                           
                              jiġbor u jqabbel dejta u informazzjoni dwar il-metodi dijanjostiċi użati u r-riżultati tat-testijiet imwettqa fl-Unjoni;
                           
                        
                              (g)
                           
                           
                              jikkaratterizza vajrus tar-rabja mill-metodi disponibbli l-aktar aġġornati biex jippermetti li tinftiehem aktar l-epidemjoloġija tal-marda;
                           
                        
                              (h)
                           
                           
                              iżomm aġġornat mal-iżviluppi fis-sorveljanza tar-rabja, l-epidemjoloġija u l-prevenzjoni fid-dinja kollha;
                           
                        
                              (i)
                           
                           
                              jakkwista għarfien sħiħ dwar it-tħejjija u l-użu tal-prodotti ta’ immunoloġija veterinarja użati biex tinqered u tiġi kkontrollata r-rabja inkuża l-valutazzjoni tat-tilqim.
                           
                        
            
               
                  2.
               
               
                  Il-laboratorju ta’ referenza tal-UE għall-mard tar-rabja għandu ukoll:
                  
                              (a)
                           
                           
                              jiffaċilita l-armonizzazzjoni tat-tekniċi fl-Unjoni kollha, b’mod partikolari billi jiġu speċifikati metodoloġiji tat-test standard;
                           
                        
                              (b)
                           
                           
                              jorganizza gruppi ta’ ħidma għall-benefiċċju tal-laboratorji ta’ referenza nazzjonali kif miftiehem fil-programm ta’ ħidma u l-baġit annwali msemmi fl-Artikoli 2 tar-Regolament ta’ Implimentazzjoni tal-Kummissjoni (UE) Nru 926/2011 (1), inkluż it-taħriġ ta’ esperti mill-Istati Membri u, kif xieraq, minn pajjiżi terzi, f’metodoloġiji analitiċi ġodda.
                           
                        
                              (c)
                           
                           
                              jipprovdi għajnuna teknika lill-Kummissjoni u, wara talba tiegħu, jieħu sehem f’fora internazzjonali rigward ir-rabja, li tikkonċerna b’mod partikolari l-istandardizzazzjoni ta’ metodi ta’ dijanjożi analitiċi u l-implimentazzjoni tagħhom.
                           
                        
            
               
                  3.
               
               
                  Barra minn hekk, il-laboratorju ta’ referenza tal-UE għar-rabja se jwettaq attivitajiet ta’ riċerka u, fejn possibbli, jikkoordina attivitajiet ta’ riċerka diretti lejn kontroll imtejjeb u l-qerda tar-rabja, b’mod partikolari billi:
                  
                              (a)
                           
                           
                              iwettaq jew jikkollabora mal-laboratorji ta’ referenza nazzjonali fit-twettiq tal-provi ta’ validazzjoni tat-test;
                           
                        
                              (b)
                           
                           
                              jagħti parir xjentifiku lill-Kummissjoni u jiġbor tagħrif u rapporti assoċjati mal-attivitajiet tal-laboratorju ta’ referenza tal-UE.
                           
                        
            
         (1)  ĠU L 241, 17.9.2011, p. 2.
   
   
      ANNESS II
      
         Ir-responsabbiltajiet u l-ħidmiet tal-laboratorju ta’ referenza tal-UE għat-tuberkolożi tal-ifrat, addizzjonali għal dawk stabbiliti fl-Artikolu 32(2) tar-Regolament (KE) Nru 882/2004
      
      
               
                  1.
               
               
                  Il-laboratorju ta’ referenza tal-UE għat-tuberkolożi tal-ifrat se jikkoordina, b’konsultazzjoni mal-Kummissjoni, il-metodi użati fl-Istati Membri għad-dijanjożi tat-tuberkolożi tal-ifrat, b’mod partikolari billi:
                  
                              (a)
                           
                           
                              isib it-tip, jaħżen u jforni razez tal-Mycobacterium sp. li jikkawżaw it-tuberkolożi fl-annimali;
                           
                        
                              (b)
                           
                           
                              iħejji, jikkontrolla u jforni r-reaġenti ta’ referenza lil-laboratorji nazzjonali ta’ referenza sabiex jiġu standardizzati t-testijiet u r-reaġenti użati fl-Istati Membri;
                           
                        
                              (c)
                           
                           
                              jivvalida r-reaġenti ta’ referenza li jinkludu l-antiġeni u t-tuberkulini ppreżentati mil-laboratorji nazzjonali ta’ referenza għat-tuberkolożi tal-ifrat;
                           
                        
                              (d)
                           
                           
                              jibni u jżomm kollezzjoni tal-Mycobacterium sp. li jikkawża t-tuberkolożi fl-annimali, u jżomm bażi tad-dejta ta’ razez iżolati mal-Unjoni li jinkludu l-ispeċifikazzjoni;
                           
                        
                              (e)
                           
                           
                              jorganizza testijiet komparattivi perjodiċi ta’ proċeduri dijanjostiċi fuq livell tal-Unjoni u jwettaq testijiet ta’ ħila għal-laboratorji nazzjonali ta’ referenza;
                           
                        
                              (f)
                           
                           
                              jiġbor u jqabbel dejta u informazzjoni dwar il-metodi tad-dijanjożi użati u r-riżultati tat-testijiet imwettqa fl-Unjoni;
                           
                        
                              (g)
                           
                           
                              jikkaratterizza l-Mycobacterium sp. li jikkawża t-tuberkolożi fl-annimali permezz tal-metodi disponibbli l-aktar aġġornati biex jippermetti li tinftiehem aktar l-epidemjoloġija tal-marda;
                           
                        
                              (h)
                           
                           
                              iżomm aġġornat mal-iżviluppi fis-sorveljanza tat-tuberkolożi tal-ifrat, l-epidemjoloġija u l-prevenzjoni fid-dinja kollha;
                           
                        
                              (i)
                           
                           
                              jakkwista għerf sħiħ dwar it-tħejjija u l-użu tal-prodotti ta’ immunoloġija veterinarja użati biex tinqered u tiġi kkontrollata t-tuberkolożi tal-ifrat inkuża l-valutazzjoni tat-tilqim.
                           
                        
            
               
                  2.
               
               
                  Il-laboratorju ta’ referenza tal-UE għat-tuberkolożi tal-ifrat għandu wkoll:
                  
                              (a)
                           
                           
                              jiffaċilita l-armonizzazzjoni tat-tekniċi fl-Unjoni kollha, b’mod partikolari billi jiġu speċifikati metodoloġiji tat-test standard;
                           
                        
                              (b)
                           
                           
                              jorganizza gruppi ta’ ħidma għall-benefiċċju tal-laboratorji ta’ referenza nazzjonali kif miftiehem fil-programm ta’ ħidma u l-baġit annwali msemmi fl-Artikoli 2 tar-Regolament ta’ Implimentazzjoni (UE) Nru 926/2011, inkluż it-taħriġ ta’ esperti mill-Istati Membri u, kif xieraq, minn pajjiżi terzi, f’metodoloġiji analitiċi ġodda;
                           
                        
                              (c)
                           
                           
                              jipprovdi għajnuna teknika lill-Kummissjoni u, b’talba tiegħu, jieħu sehem f’fora internazzjonali rigward id-dijanjożi tat-tuberkolożi tal-ifrat, li tikkonċernaw b’mod partikolari l-istandardizzazzjoni ta’ metodi ta’ dijanjożi analitiċi u l-implimentazzjoni tagħhom.
                           
                        
            
               
                  3.
               
               
                  Barra minn hekk, il-laboratorju ta’ referenza tal-UE għat-tuberkolożi tal-ifrat se jwettaq attivitajiet ta’ riċerka u, fejn possibbli, jikkoordina attivitajiet ta’ riċerka diretti lejn kontroll imtejjeb u l-qerda tat-tuberkolożi tal-ifrat, b’mod partikolari billi:
                  
                              (a)
                           
                           
                              iwettaq jew jikkollabora mal-laboratorji ta’ referenza nazzjonali fit-twettiq tal-provi ta’ validazzjoni tat-test;
                           
                        
                              (b)
                           
                           
                              jagħti parir xjentifiku lill-Kummissjoni u jiġbor tagħrif u rapporti assoċjati mal-attivitajiet tal-laboratorju ta’ referenza tal-UE.
                           
                        
            
   
      ANNESS III
      
         Ir-responsabbiltajiet u l-ħidmiet tal-laboratorju ta’ referenza tal-UE għas-saħħa tan-naħal, addizzjonali għal dawk stabbiliti fl-Artikolu 32(2) tar-Regolament (KE) Nru 882/2004
      
      
               
                  1.
               
               
                  Il-laboratorju ta’ referenza tal-UE għas-saħħa tan-naħal għandu jikkoordina, b’konsultazzjoni mal-Kummissjoni, il-metodi użati fl-Istati Membri għad-dijanjożi tal-mard tan-naħal rilevanti, kif meħtieġa, b’mod partikolari billi:
                  
                              (a)
                           
                           
                              jikklassifika, jaħżen u, fejn hu xieraq, jipprovdi razez tal-patoġeni biex jiġi ffaċilitat is-servizz dijanjostiku fl-Unjoni;
                           
                        
                              (b)
                           
                           
                              jikklassifika u jikkaratterizza l-antiġeni u l-ġenomiċi ta’ patoġeni, fejn hu xieraq u rilevanti, pereżempju għal segwiti epidemjoloġiċi jew verifika ta’ dijanjożi;
                           
                        
                              (c)
                           
                           
                              jipprovdi s-sera standard u reaġenti oħra ta’ referenza lil-laboratorji nazzjonali ta’ referenza sabiex ikunu standardizzati t-test u r-reaġenti użati f’kull Stat Membru, fejn huma meħtieġa r-reaġenti ta’ referenza;
                           
                        
                              (d)
                           
                           
                              jorganizza testijiet perjodiċi komparattivi tal-proċeduri dijanjostiċi f’livell tal-Unjoni mal-laboratorji nazzjonali ta’ referenza, sabiex jipprovdi informazzjoni dwar il-metodi tad-dijanjożi użati u r-riżultati tat-testijiet imwettqa fl-Unjoni;
                           
                        
                              (e)
                           
                           
                              iżomm l-għarfien espert dwar id-dud Tropilaelaps u l-ħanfusa żgħira tal-ġarra tan-naħal (Aethina tumida) u patoġeni pertinenti oħra biex tkun tista’ sseħħ dijanjożi differenzjali rapida;
                           
                        
                              (f)
                           
                           
                              jiddetermina l-identità tal-patoġeni kawżanti, fejn meħtieġ f’kollaborazzjoni mill-qrib mal-laboratorji ta’ referenza reġjonali maħtura mill-Organizzazzjoni Dinjija għas-Saħħa tal-Annimali (OIE);
                           
                        
                              (g)
                           
                           
                              jibni u jżomm kollezzjoni aġġornata ta’ aġenti patoġeniċi u r-razez tagħhom u kollezzjoni aġġornata ta’ reaġenti oħra kontra l-patoġeni tal-marda tan-naħal meta u jekk ikunu disponibbli;
                           
                        
                              (h)
                           
                           
                              iwettaq inventarju tat-tekniċi użati attwalment fil-laboratorji varji;
                           
                        
                              (i)
                           
                           
                              jipproponi testijiet standardizzati u proċeduri ta’ testijiet jew reaġenti ta’ referenza għall-kontroll intern ta’ kwalità;
                           
                        
                              (j)
                           
                           
                              jagħti l-pariri lill-Kummissjoni dwar aspetti xjentifiċi relatati mas-saħħa tan-naħal.
                           
                        
            
               
                  2.
               
               
                  Il-laboratorju ta’ referenza tal-UE għas-saħħa tan-naħal għandu wkoll:
                  
                              (a)
                           
                           
                              jassisti b’mod attiv fid-dijanjożi tat-tifqigħ tal-marda rilevanti fl-Istati Membri billi jirċievi l-patoġeni iżolati għad-dijanjożi konfermattiva, l-istudji tal-karatterizzazzjoni u dawk epiżootiċi u jikkomunika mingħajr dewmien ir-riżultati ta’ kwalunkwe investigazzjoni lill-Kummissjoni, lill-Istati Membri u lil-laboratorji ta’ referenza nazzjonali kkonċernati;
                           
                        
                              (b)
                           
                           
                              jiffaċilita t-taħriġ jew it-taħriġ mill-ġdid tal-esperti fid-dijanjożi tal-laboratorju bil-ħsieb li jiġu armonizzati t-tekniċi dijanjostiċi fl-Unjoni kollha;
                           
                        
                              (c)
                           
                           
                              jorganizza gruppi ta’ ħidma għall-benefiċċju tal-laboratorji ta’ referenza nazzjonali kif miftiehem fil-programm ta’ ħidma u l-baġit annwali msemmi fl-Artikoli 2 tar-Regolament ta’ Implimentazzjoni (UE) Nru 926/2011, inkluż it-taħriġ ta’ esperti mill-Istati Membri u, kif xieraq, minn pajjiżi terzi, f’metodoloġiji analitiċi ġodda.
                           
                        
                              (d)
                           
                           
                              jipprovdi l-għajnuna teknika lill-Kummissjoni u, fuq talba tagħha, jieħu sehem f’fora internazzjonali li tikkonċerna b’mod partikolari l-istandardizzazzjoni ta’ metodi analitiċi u l-implimentazzjoni tagħhom;
                           
                        
                              (e)
                           
                           
                              jiżviluppa attivitajiet ta’ monitoraġġ u fejn possibbli jikkoordina attivitajiet intenzjonati għat-titjib tal-istat tas-saħħa tan-naħla fl-Unjoni, b’mod partikolari billi:
                              
                                          (i)
                                       
                                       
                                          iwettaq il-provi ta’ validazzjoni tat-test jew jikkollabora ma’ laboratorji ta’ referenza nazzjonali kkonċernati fit-twettiq ta’ dawn il-provi;
                                       
                                    
                                          (ii)
                                       
                                       
                                          jagħti għajnuna xjentifika u teknika lill-Kummissjoni u jiġbor l-informazzjoni u r-rapporti assoċjati mal-attivitajiet tal-laboratorju ta’ referenza tal-UE;
                                       
                                    
                                          (iii)
                                       
                                       
                                          jistabbilixxi u jikkoordina stħarriġ dwar it-telf tal-kolonji tan-naħal tal-għasel fl-Unjoni biex tiġi stabbilita linja ta’ bażi għall-mortalità staġjonali “normali” tan-naħal;
                                       
                                    
                        
                              (f)
                           
                           
                              jikkollabora ma’ laboratorji kompetenti rilevanti f’pajjiżi terzi fejn dawn il-mardiet huma prevalenti fir-rigward ta’ metodi tad-dijanjożi tal-mard tan-naħal;
                           
                        
                              (g)
                           
                           
                              jikkollabora ma’ laboratorji reġjonali rilevanti maħtura mill-OIE fir-rigward ta’ mard eżotiku (id-dud Tropilaelaps u l-ħanfusa żgħira tal-ġarra tan-naħal (Aethina tumida) u kwalunkwe mard eżotiku ieħor għall-Unjoni);
                           
                        
                              (h)
                           
                           
                              jgħaqqad flimkien u jibgħat l-informazzjoni lill-Kummissjoni u lil-laboratorji ta’ referenza nazzjonali kkonċernati b’mard eżotiku u endemiku jew pesti li potenzjalment ikunu qegħdin ifaqqgħu u li jistgħu jaffetwaw lill-Unjoni, inkluż it-telf ta’ kolonji tan-naħal tal-għasel.
                           
                        
            
               
                  3.
               
               
                  Barra minn hekk, il-laboratorju ta’ referenza tal-UE għas-saħħa tan-naħal għandu:
                  
                              (a)
                           
                           
                              iwettaq esperimenti u provi fuq il-post, f’konsultazzjoni mal-Kummissjoni, immirati lejn kontroll aħjar ta’ mard speċifiku tan-naħal;
                           
                        
                              (b)
                           
                           
                              jirrevedi fil-laqgħa annwali tal-laboratorji ta’ referenza nazzjonali r-rekwiżiti rilevanti għall-ittestjar stabbiliti fil-Kodiċi Sanitarju tal-Annimali Terrestri tal-OIE u l-Manwal għat-Testijiet Dijanjostiċi u għat-Tilqim tal-Annimali Terrestri;
                           
                        
                              (c)
                           
                           
                              jgħin lill-Kummissjoni fir-reviżjoni tar-rakkomandazzjonijiet tal-OIE fil-Kodiċi Sanitarju tal-Annimali Terrestri u l-Manwal tat-Testijiet Dijanjostiċi u t-Tilqim tal-Annimali Terrestri.